Emgannoù start a voe en Ti-Gwenn e Sant-Gregor adalek ar 1 betek an 3 a viz Eost 1944 etre ar soudarded alaman a oa o tifenn Roazhon hag ar soudarded amerikan a oa o tont eus Normandi; an Alamaned a implijas kanolioù staliet e La Chesnaye (An Dervenneg) e Sant-Gregor, e Sant-Jakez, e Kantpig hag e Gwezin evit miret ouzh ar 4 Rannlu Hobregonet amerikan a dremen. Distrujet e voe un dek bennak a girri hobregonet hag a girri skañv. Un hanter-kant bennak a soudarded eus ar Stadoù-Unanet a voe lazhet pe gloazet hag ugent all tapet gant an Alamaned. Gant skoazell o chirri-nij e chellas an Amerikaned mont war-raok a-benn ar fin.